### Beslutninger

Tilbagesendes Magistratsafdelingen for Sociale Forhold og Beskæftigelse og Magistratsafdelingen for Sundhed og Omsorg med bemærkning, at byrådet i sit møde den 10. juni 2025 har vedtaget Magistratens foranstående indstilling af 3. juni 2025.

Enhedslisten de Rød-Grønnes byrådsgruppe kunne ikke tiltræde indstillingen.

###

.

### Resume

Hermed fremsendes den årlige indstilling til Byrådet om magtanvendelser i 2024 i Sociale Forhold og Beskæftigelse og Sundhed og Omsorg.

Udviklingen i antal og typer af magtanvendelser på sociale tilbud tilknyttet Sociale Forhold og Beskæftigelse viser mindre forskelle på tværs af målgrupper og tilbuds-typer.

I interne børnetilbud ses en stigning i antal magtanvendelser sammenholdt med 2023. I eksterne tilbud til børn ses et betydeligt fald i antallet af magtanvendelser. I sociale tilbud til voksne med handicap ses en stabil udvikling eller et fald i antal magtanvendelser sammenholdt med 2023.

Sundhed og Omsorg har i 2024 registreret 292 magtanvendelser på 130 borgere, hvoraf 60 af disse magtanvendelser er i forbindelse med flytning. I 2023 blev der registreret 405 magtanvendelser, hvoraf 56 af disse magtanvendelser var i forbindelse med flytning. I Sundhed og Omsorg er der således et fald i antallet af magtanvendelser. Til gengæld er der en stigning i antal borgere berørt af magtanvendelse.

### Beslutningspunkter

Det indstilles:

At 1) Redegørelserne for magtanvendelser i 2024 i tilbud tilknyttet Sociale Forhold og Beskæftigelse samt Sundhed og Omsorg godkendes (bilag 1 og 2).

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: [adresse]

Åbjørn Jørgensen: 6

Fremsendes til [adresse] med bemærkning, at Magistraten i mødet den 3. juni 2025 anbefaler, at byrådet tiltræder Magistratsafdelingen for Sociale Forhold og Beskæftigelses og Magistratsafdelingen for Sundhed og Omsorgs indstilling af 20. maj 2025.